CELEX: 31987R3089
Language: el
Date: 1987-10-15 00:00:00
Title: Κανονισμός (ΕΟΚ) αριθ. 3089/87 της Επιτροπής της 15ης Οκτωβρίου 1987 που τροποποιεί ορισμένες ημερομηνίες λήξεως που μνημονεύονται στον κανονισμό (ΕΟΚ) αριθ. 2262/87 που καθορίζει τις διαδικασίες εξαγωγής του βουτύρου παρεμβάσεως με κοινωνικό προορισμό προς τις αναπτυσσόμενες χώρες

Avis juridique important

|

31987R3089

Κανονισμός (ΕΟΚ) αριθ. 3089/87 της Επιτροπής της 15ης Οκτωβρίου 1987 που τροποποιεί ορισμένες ημερομηνίες λήξεως που μνημονεύονται στον κανονισμό (ΕΟΚ) αριθ. 2262/87 που καθορίζει τις διαδικασίες εξαγωγής του βουτύρου παρεμβάσεως με κοινωνικό προορισμό προς τις αναπτυσσόμενες χώρες  

Επίσημη Εφημερίδα αριθ. L 293 της 16/10/1987 σ. 0037 - 0037

***** ΚΑΝΟΝΙΣΜΟΣ (ΕΟΚ) αριθ. 3089/87 ΤΗΣ ΕΠΙΤΡΟΠΗΣ  της 15ης Οκτωβρίου 1987  που τροποποιεί ορισμένες ημερομηνίες λήξεως που μνημονεύονται στον κανονισμό (ΕΟΚ) αριθ. 2262/87 που καθορίζει τις διαδικασίες εξαγωγής του βουτύρου παρεμβάσεως με κοινωνικό προορισμό προς τις αναπτυσσόμενες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2262/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2745/87 (4), προβλέπει ορισμένες ημερομηνίες λήξεως πριν από τις οποίες το βούτυρο πρέπει να αναληφθεί, να εισαχθεί ή να εισαχθεί, ενδεχομένως, υπό μορφή βουτυρελαίου· ότι η καθυστέρηση της δημοσίευσης του κανονισμού (ΕΟΚ) αριθ. 2745/87 καθιστά τις προθεσμίες λήξεως πολύ περιορισμένες· ότι θα πρέπει να μεταφερθούν οι ημερομηνίες λήξεως κατά ένα μήνα·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που καθορίστηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7α του κανονισμού (ΕΟΚ) αριθ. 2262/87, οι ημερομηνίες που αναφέρονται στην παράγραφο 7 αντικαθίστανται ως εξής:  - «1η Οκτωβρίου 1987» από «1η Νοεμβρίου 1987»,  - «15 Νοεμβρίου 1987» από «15 Δεκεμβρίου 1987»,  - «15 Δεκεμβρίου 1987» από «15 Ιανουαρίου 1988».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Οκτωβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 208 της 30. 7. 1987, σ. 18.  (4) ΕΕ αριθ. L 264 της 15. 9. 1987, σ. 7.